പന്തളത്ത് ലക്ഷങ്ങളുടെ നിരോധിത പുകയില വേട്ട ഒരാള് പിടിയില് കൂട്ട് പ്രതി ഓടി രക്ഷപ്പെട്ടു പത്തനംതിട്ട : പന്തളത്ത് ലക്ഷങ്ങളുടെ നിരോധിത പുകയില ഉല്പന്നങ്ങള് പിടികൂടിയ സംഭവത്തില് ഒരാള് അറസ്റ്റില്. മലപ്പുറം പൊന്നാനി വെളിയംകോട് പണിക്ക വീട്ടില് നിസ്സാര് 32 ആണ് അറസ്റ്റിലായത്. ഇയാള്ക്ക് ഒപ്പമുണ്ടായിരുന്നയാള് ഓടി രക്ഷപെട്ടു. 25 ലക്ഷത്തോളം രൂപയുടെ നിരോധിത പുകയില ഉല്പന്നങ്ങളാണ് ജില്ല നാര്ക്കോട്ടിക് സംഘവും പന്തളം പൊലീസും ചേര്ന്ന് പിടികൂടിയത്.പന്തളം കെഎസ്ആര്ടിസി സ്റ്റാന്ഡിന് സമീപമുള്ള എസ്എം ലോഡ്ജില് 43 ചാക്കുകളിലായാണ് ഇവ സൂക്ഷിച്ചിരുന്നത്. ശനിയാഴ്ച ഉച്ചയോടെയാണ് അറസ്റ്റിലായ നിസ്സാര് ലോഡ്ജില് മുറിയെടുത്തത്. ഹാന്സ്, കൂള് എന്നീ പേരുകളിലുള്ള 58000 ത്തോളം പായ്ക്കറ്റുകളാണ് പിടികൂടിയത്.